Viborger Samler, 1835-11-17
Udenlandske Efterretninger. Spanien. Det er den 27de, 28de og 29de f. M. kommet til en alvorlig Kamp mellem Christinernes og Carlisternes Hovedstyrke under Anførsel af Overgeneralerne Cordova og Equia. Beretningerne ere yderst modsigende; især søge de carlistiske Blade at skildre Udfaldet som en afgjørende Seir for Carlisterne. Le Moniteur af 8de Novbr. siger: "Alle Efterretninger, som hidtil ere indløbne fra den spanske Grændse, bekræfte den Formodning, som vi igaar yttrede, om Overdrivelse i de carlistiske Bulletins med Hensyn til det Uheld, der har truffet Cordova. Jfølge de seneste Efterretninger indskrænker Christinernes Tal sig, saaledes som vi allerede tidligere have meldt, til nogle Escadroner Cavallerie, der forvildede sig paa Marschen, eller bleve afskaarne paa Tilbagetoget."Med mindre Tillid yttrer Journal des Debats sig paa følgende Maade: "Beretningerne og Fægtningen ved Salvatierra den 28de October vedblive at være høist modsigende. De opfylde alle Tidender og Correspondencer fra Grændsen. Ved at prøve og sammenligne de forskjellige Noticer, synes man hidtil at faae det Resultat, at Affairen hverken har været saa vigtig eller saa afgjort i Faveur af Carlisterne, som disse i Begyndelsen paastode." – At Beretningerne ere meget modsigende, kan vistnok ikke nægtes; thi endnu de nyeste No. af Indicateur de Bordenua og Memortal des Pyrenees indeholde Data, der ingenlunde retfærdiggjøre den veltilfredse Anskuelse hos Moniteur. Det første Blad vedbliver sin Paastand, at Cordova har mistet mellem 3 og 4000 Døde og Fanger. Det beretter, at Don Carlos overalt har anordnet Takkebønner til Høitideligholdelse af den store Begivenhed. Det beklager, at Cordova netop nu, da han med det Første havde Forstærkninger fra alle Sider i Vente, har opgivet sin forrige kloge Uvirksomhed, da man bl. A. fra en paalidelig Kilde veed, at Colonnen fra Manzanares den 26de har passeret Cuenca og snart vil indtræffe i Nedre-Aragonien, ligesom ogsaa at en Cavalleriebrigade og det 2det Linieregiment af Garden have forladt Madrid, for at marschere til de nordlige Provindser. Le MemoriaBordelis siger i Almindelighed, at Efterretningen om det Uheld, der har truffet Cordova, bekræfter sig, og bifalder den bemærkning af Memorial des Pyrexøes, at denne lidet glædelige Begivenhed vel kunde give et Paaskud til en ny Constituering af Juntaerne og i al Fald frembringe en betænkelig Gjæring i Madrid. Som det hed, havde Christinerne, da de flygtede tilbage til Vittoria, beklaget sig over Forræderi hos deres Anførere. Oppositionen, der allerede længe har ønsket Cordovas Bortfjernelse, vil ikke lade denne Omstændighed ubenyttet, for at bestemme Dronningen til at give efter for dette dens Ønske. – De ministerielle Blade meddele Efterretninger fra Madrid af 31te f. M. Jfølge disse havde nu ogsaa Juntaerne af Mallaga og Granada underkastet sig. Gaaeta af denne Dato indeholder et Supplements=Decret til Bevæbnings=Decretet. Ecoformoder, at af de 1000,000 Mand, der ere bestemte til at rykke ud, ville omtrent de 20,000 løskjøbe sig for de bestemte 4000 Realer, saa at Regjeringen foruden de 100,000 Mand – thi istedet for de Løs kjøbte træde Andre ind – endnu vil erholde en Capital af 80 Mill. Realer (20 Mill. Fr.) - Indicatteur melder, at en Coureer, der den 1ste Novbr. efter Midnat har forladt Madrid, forsikkrede, at den største Rolighed herskede i Hovedstaden, og at der fra alle Sider vare Tropper i Anmarsch mod de af Borgerkrigen hjemsøgte Provindser. Efter Temps skulde Cortes's Session aabnes den 12te istedetfor d. 16de, og det hed, at Alcala Galiano i Forveien skulde træde ind i Cabinettet. Hr. Mendizabal har ogsaa ønsket, at erholde Arguelles til Collega, men denne holder ufravigeligen fast ved Forfatningen fra 1812 og vil Jntet vide af en Transaction med det kgl. Statut. –